รู้ตัวเมื่อเป็นตาแดง ป้องกันไม่ให้กลับมาเป็นตาแดง รักษาอาการตาแดง
ถึงตาแดงจะเป็นแค่อาการ ไม่ใช่โรค แต่ถ้าคุณรู้จักสังเกตความผิดปกติในดวงตาของคุณ ก็จะรู้ได้ไม่ยากว่าตัวเองเป็นตาแดง คุณเป็นตาแดงได้ทั้งข้างเดียวและสองข้าง ส่วนใหญ่อาการที่พบคือ  รู้สึกแสบหรือคันตา น้ำตาไหลผิดปกติ รู้สึกสากๆ ในตา ตาเยิ้ม เปลือกตาบวม ตาขาว (sclera) สีออกแดงๆ ชมพูๆ ตาสู้แสงไม่ค่อยได้ “Allergic conjunctivitis” (จริงๆ แล้วเป็น allergic keratitis) คือเยื่อบุตาอักเสบจากภูมิแพ้ เป็นอะไรที่ใกล้เคียงกับตาแดงมาก แต่จริงๆ แล้วเป็นอาการที่เกิดจากสารก่อภูมิแพ้ (allergen) มากกว่าจะเป็นเพราะการติดเชื้อแบคทีเรียหรือไวรัส (ที่เป็นสาเหตุหลักของตาแดง) อาการที่ร่วมด้วยคือน้ำมูกไหลกับจามเป็นครั้งคราวตอนเจอสารก่อภูมิแพ้ แต่ถ้าไปให้ไกลจากอะไรที่ว่า อาการก็จะทุเลาลงเองในไม่กี่ชั่วโมง  ถ้าคุณตาแดงเพราะภูมิแพ้ อาการก็มักจะกำเริบบ่อยสุดช่วงต้นปีกับปลายปี เพราะเกสรดอกไม้กำลังกระจายได้ที่เลย นอกจากนี้ก็มีอาการแพ้เพราะสะเก็ดผิวหนังของแมวหรือหมาด้วยเช่นกัน  ถ้าคุณแพ้ตามฤดูนี่แทบไม่ต้องหาหมอเลย แค่กินยาแก้แพ้ที่มีขายตามร้านขายยาทั่วไปก็พอแล้ว แต่ในปริมาณที่แนะนำด้วยนะ ถ้าคุณเพิ่งเจอสารเคมีอันเป็นอันตรายในปริมาณมากกว่าปกติมา (อย่างพวกมลภาวะหรือคลอรีนในสระว่ายน้ำ) สารหรือสิ่งสกปรกที่ว่าก็อาจทำตาคุณระคายเคืองได้ อาการจะคล้ายกันกับตาแดงมาก ถ้าคุณล้างตาหรืออยู่ห่างจากสารเหล่านั้นแล้วใน 24 - 36 ชั่วโมงยังไม่หายเคืองตาหรือตาแดง ก็ควรไปหาหมอซะ ถ้าอะไรที่ทำคุณเคืองตาเป็นสารเคมีหรือน้ำยาทำความสะอาดที่ใช้ในอุตสาหกรรม (industrial chemical / cleaner) ให้รีบล้างตาด้วยน้ำยาล้างตาทันที อย่างน้อย 15 นาที พร้อมกลอกตาไปมาเพื่อล้างให้ทั่วถึงทั้งลูกตา หรือโทรปรึกษาศูนย์พิษวิทยารามาธิบดีก็ได้ แค่กด 1367 (ตลอด 24 ชั่วโมง) หรือแอด Line ไปที่ poisrequest จะได้รู้ข้อมูลเพิ่มเติมว่าสารนั้นคืออะไร อันตรายต่อดวงตาคุณแค่ไหน และควรปฐมพยาบาลเบื้องต้นอย่างไร ถ้าอ่านที่เราบอกมาแล้วยังแน่ใจว่าตัวเองเป็นตาแดง คุณควรไปหาหมอเพื่อตรวจวินิจฉัยให้แน่ใจดีกว่า แถมคุณหมอจะได้บอกว่าควรดูแลรักษาอย่างไร ด้วยวิธีไหนถึงจะเหมาะกับเคสของคุณ อย่างถ้าเยื่อบุตาอักเสบจากแบคทีเรีย (Bacterial conjunctivitis) ก็จะรักษาไม่เหมือนกันกับเยื่อบุตาอักเสบจากการติดเชื้อไวรัส (viral conjunctivitis) เป็นต้น ถึงปกติเคสที่ตรวจเยอะๆ มักเป็นคนที่อาการรุนแรงหรือไม่ตอบสนองต่อการรักษา แต่บางทีคุณหมออาจขอตรวจคุณเยอะหน่อย จะได้รู้แน่ชัดว่าคุณตาแดงเพราะแบคทีเรียสายพันธุ์ไหนกันแน่ ส่วนใหญ่ก็เป็นการตรวจสุขภาพตา (eye exam) และอาจมีการป้ายเก็บตัวอย่างเชื้อจากตาข้างที่เป็นไปวิเคราะห์ต่อในแล็บ  คุณหมออาจตรวจละเอียดเช่นกันถ้าสงสัยว่าคุณเป็นตาแดงจากโรคติดต่อทางเพศสัมพันธ์ (sexually transmitted infection หรือ STI) อย่างหนองในเทียม (chlamydia) หรือหนองใน (gonorrhea)  ถ้าคุณหมอวินิจฉัยว่าคุณตาแดงเพราะสารก่อภูมิแพ้ แต่คุณไม่รู้ว่าตัวเองแพ้อะไรกันแน่ ก็อาจต้องมีการทดสอบภูมิแพ้ (allergy testing) จะได้รู้ว่าสารก่อภูมิแพ้ตัวไหนที่คุณต้องหลีกเลี่ยง  ปกติในเคสทั่วไปมักไม่นิยมใช้กัน แต่อีกเทคนิคที่ใช้วินิจฉัยแบบละเอียดคือการตัดเยื่อตาออกมาตรวจ (conjunctival incisional biopsy) โดยตัดออกมาแค่เล็กน้อยแล้วเอาไปตรวจด้วยกล้องจุลทรรศน์ (microscopic examination) เทคนิคนี้สงวนไว้สำหรับกรณีที่คุณหมอสงสัยว่าคุณมีเนื้องอกหรือโรค granulomatous ที่ไปลดความสามารถของระบบภูมิคุ้มกันในการต่อสู้กับแบคทีเรียและเชื้อราบางชนิด เชื้อที่ทำให้คุณเป็นตาแดงนี่แพร่ให้คนอื่นได้ง่ายมาก แต่คุณป้องกันได้ (ไม่ให้ทั้งไปติดคนอื่นหรือตัวเองกลับมาเป็นอีกในกรณีตาแดงเพราะแบคทีเรีย) ด้วยหลายๆ วิธี แต่ที่สำคัญที่สุดคือหมั่นล้างมือให้สะอาดด้วยน้ำสบู่อุ่นๆ หรือใช้น้ำยาฆ่าเชื้อสูตรแอลกอฮอล์ล้างมือแทนเสมอเวลาไม่มีสบู่ ให้เลือกเจลล้างมือแบบที่มีแอลกอฮอล์อย่างน้อย 60% แน่นอนว่าคุณต้องคันหรือรู้สึกสากระคายตาเอามากๆ ตอนเป็นตาแดง แต่ขอเถอะให้พยายามอย่าไปขยี้หรือแม้แต่แตะต้องเลย เพราะเชื้อไวรัสหรือแบคทีเรียจะไปติดที่มือคุณ หลังจากนั้นก็ลามไปยังทุกอย่างที่คุณแตะต้อง ถึงจะไม่ได้เป็นตาแดง แต่การแตะต้องดวงตาของตัวเองก็ทำให้ยิ่งเสี่ยงเอาเชื้อแปลกปลอมไปติดตาคุณอยู่ดี ถ้าจำเป็นต้องเอามือจับตาจริงๆ (อย่างเวลาเป็นตาแดงแล้วต้องคอยซับขี้ตาเยิ้ม) ให้หมั่นล้างมือทั้ง 2 ข้างให้สะอาด ทั้งก่อนและหลังจับตา ถ้าเป็นไปได้ให้เปลี่ยนผ้าเช็ดมือสะอาดๆ ผืนใหม่ด้วย คุณควรซักทุกอย่างที่แตะต้องหน้าของคุณตอนเป็นตาแดง ทั้งผ้าเช็ดตัว ผ้าขนหนู ผ้าปูที่นอน ปลอกหมอน และอื่นๆ โดยใช้น้ำร้อนและผงซักฟอก จะได้แน่ใจว่าไวรัสหรือแบคทีเรียตายสนิท และป้องกันไม่ให้เชื้อแพร่ไปยังคนอื่นและ/หรือตัวคุณกลับมาเป็นอีก ที่สำคัญอย่าใช้ของพวกนี้ร่วมกันกับคนอื่น รวมถึงของที่อาจเผลอใช้ร่วมกันอย่างอายแชโดว์ แปรงแต่งหน้า และอื่นๆ ด้วย เป็นเรื่องสำคัญทั้งตอนที่คุณและ/หรือคนอื่นเป็นตาแดงเลย คอนแทคเลนส์นี่แหละศูนย์รวมแบคทีเรียหลากสายพันธุ์อันเป็นที่มาของตาแดง คุณต้องแน่ใจว่าล้างคอนแทคเลนส์สะอาดพอ และเก็บรักษาอย่างถูกต้องแบบที่ร้านแว่นแนะนำมา บอกเลยว่าเป็นขั้นตอนที่สำคัญมากสำหรับการป้องกันการติดเชื้อที่ดวงตา ถ้าเป็นเลนส์แบบใช้แล้วทิ้ง ช่วงตาแดงขอให้ทิ้งไปก่อนเถอะ ทั้งคอนแทคเลนส์ทั้งกล่องใส่เลย แต่ถ้าเป็นแบบใส่ซ้ำ ก็ต้องล้างให้สะอาดตามขั้นตอนที่แนะนำอย่างเคร่งครัด ถ้าคุณหมอวินิจฉัยว่าคุณเป็นตาแดงเพราะไวรัส ก็คงบอกให้คุณช่วยอดทนรอหน่อย เพราะระบบภูมิคุ้มกันของคุณจะต่อสู้กับเชื้อไวรัสเอง สุดท้ายอาการก็จะทุเลาลงจนหายไป ตาแดงแบบนี้มักมีอาการของไข้หวัดหรือไข้หวัดใหญ่ร่วมด้วย ในบางเคส (เช่น คุณหมอวินิจฉัยว่าคุณเป็นตาแดงเพราะไวรัสเริม (herpes virus) เป็นต้น) คุณหมออาจจ่ายยาหยอดตาหรือขี้ผึ้งยาต้านไวรัส (antiviral ointment) ให้ พวกยาทาเริม (acyclovir ointment) หรือยาป้ายตา ganciclovir gel ยาพวกนี้จะยับยั้งการแพร่ขยายของไวรัส ไม่ให้ทำอันตรายตาของคุณไปมากกว่านี้ ถ้าเป็นตาแดงเพราะแบคทีเรียแบบไม่รุนแรงมาก ก็จะหายได้เองใน 1 - 2 อาทิตย์ แต่คุณหมออาจจ่ายยาปฏิชีวนะร่วมด้วย จะได้หายติดเชื้อเร็วขึ้น ไม่ต้องทนเป็นตาแดงนานกว่าจะหายเอง ยาปฏิชีวนะสำหรับหยอดตาที่คุณหมอจ่ายให้นั้นมีมากมายหลากหลาย คุณหมอจะเป็นคนพิจารณาเองว่าตัวไหนเหมาะกับคุณ โดยคำนึงถึงเรื่องต่อไปนี้  อาการแพ้ยาของคุณ ประวัติการรักษา (ไม่ว่าอาการตาแดงนั้นเป็นแบบเรื้อรังหรือไม่) ชนิดแบคทีเรียที่ทำให้เกิดตาแดง ถ้าคุณหมอให้ยาหยอดตาต้านไวรัสหรือยาปฏิชีวนะแบบหยอดตามา คุณต้องใช้ให้หมดตามที่คุณหมอสั่ง ถึงแค่ใช้ไปไม่กี่วันแล้วอาการจะดีขึ้น แต่ก็ยังต้องหยอดยาต่อไปให้ครบโดส ถ้าขืนหยุดยาก่อนละก็ ระวังจะกลับมาติดเชื้ออีก แถมยังอาจทำเชื้อดื้อยาอีกต่างหาก ถ้ามีอาการแพ้ยา เช่น มีผดผื่น ลมพิษ หายใจติดขัด กลืนน้ำลายลำบาก หรือหน้า คอ ตา หรือลิ้นบวม เป็นต้น ให้รีบไปหาหมอทันที
รู้จักอาการตาแดง. มีสารก่อภูมิแพ้อะไรมากระตุ้นหรือเปล่า. มีอะไรทำให้คุณเคืองตาหรือเปล่า. รีบไปหาหมอ. ให้คุณหมอตรวจซะให้ครบ. ล้างมือบ่อยๆ. ระวังอย่าจับหรือขยี้ตา. ซักผ้าเช็ดตัวและอื่นๆ ในน้ำร้อน. ล้างและเก็บคอนแทคเลนส์ให้ถูกวิธี. ถ้าตาแดงจากไวรัสก็ต้องอดทนหน่อย. ถ้าคุณเป็นตาแดงเพราะแบคทีเรียให้หยอดยาปฏิชีวนะ. หยอดยาให้ครบตามหมอสั่ง.
https://www.wikihow.com/Diagnose-Pink-Eye https://www.wikihow.com/Diagnose-Pink-Eye https://www.wikihow.com/Diagnose-Pink-Eye
Diagnosing Pink Eye Preventing Pink Eye Infection Treating Pink Eye